stanford-oval/wikipedia huggingface dataset:
พาณิภัค วงศ์พัฒนกิจ
นักกีฬาเทควันโดรุ่นประชาชน > พ.ศ. 2559

ในปี 2559 เข้าร่วมการแข่งขันเทควันโด รายการ "US Open Taekwondo Championships 2016" รุ่นไม่เกิน 49 กก.หญิง ที่รัฐเนวาดา ประเทศสหรัฐอเมริกา ร่วมกับนักกีฬาเทควันโดทีมชาติไทย จำนวน 4 คน ประกอบด้วย ชนาธิป ซ้อนขำ รุ่นไม่เกิน 53 กก.หญิง พรรณนภา หาญสุจินต์ รุ่นไม่เกิน 57 กก.หญิง เทวินทร์ หาญปราบ รุ่นไม่เกิน 58 กก.ชาย ณัฐวีร์ กล่อมพงษ์ รุ่นไม่เกิน 63 กก.ชาย พาณิภัคชนะผ่านเข้ารอบ 32 คน รอบ 16 คน ชนะคะแนนนักกีฬาจากแคนาดา 21-1 รอบ 8 คน ชนะคะแนนนักกีฬาจากไต้หวัน 7-5 รอบรองชนะเลิศ ชนะคะแนนนักกีฬาจากโคลัมเบีย 9-3 รอบชิงชนะเลิศ ชนะคะแนนนักกีฬาจากเม็กซิโก 15-3 คว้าเหรียญทอง รุ่นไม่เกิน 49 กก.หญิง ต่อมาเข้าร่วมการแข่งขันเทควันโด รายการ "Fujairah Open 2016" รุ่นไม่เกิน 49 กก.หญิง ที่รัฐฟุญัยเราะฮ์ ประเทศสหรัฐอาหรับเอมิเรตส์ โดยชนะผ่านเข้ารอบ 16 คน รอบก่อนรองชนะเลิศ ชนะคะแนนนักกีฬาจากอินโดนีเซีย 7-0 รอบรองชนะเลิศ ชนะคะแนนนักกีฬาจากคาซัคสถาน 17-5 รอบชิงชนะเลิศ ชนะคะแนนนักกีฬาจากบราซิล 8-5 คว้าเหรียญทอง รุ่นไม่เกิน 49 กก.หญิง
พาณิภัคเป็นหนึ่งในนักกีฬาเทควันโดที่เดินทางไปเก็บตัวฝึกซ้อมที่ประเทศเกาหลีใต้เป็นเวลา 1 เดือน ร่วมกับนักกีฬาเทควันโดทีมชาติไทย จำนวน 7 คน ประกอบด้วย ชนาธิป ซ้อนขำ พรรณนภา หาญสุจินต์ รังสิญา นิสัยสม เทวินทร์ หาญปราบ ณัฐวีร์ กล่อมพงษ์ อัครินทร์ กิจวิจารณ์ พีระเทพ ศิลาอ่อน ต่อมาเข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2016" รุ่นไม่เกิน 49 กก.หญิง ที่เมืองปาไซ ประเทศฟิลิปปินส์ ผลการแข่งขันรอบแรก ชนะคะแนนนักกีฬาจากคาซัคสถาน 15-0 รอบก่อนรองชนะเลิศ ชนะคะแนนนักกีฬาจากฮ่องกง 29-3 รอบรองชนะเลิศ ชนะคะแนนนักกีฬาจากเวียดนาม 7-4 รอบชิงชนะเลิศ ชนะคะแนนนักกีฬาจากเกาหลีใต้ในยกซัดเดนเดธ คว้าเหรียญทอง รุ่นไม่เกิน 49 กก.หญิง และเข้าร่วมการแข่งขันเทควันโด รายการ "Austrian Open 2016" คว้าเหรียญทอง รุ่นไม่เกิน 49 กก.หญิง ที่เมืองอินส์บรุค ประเทศออสเตรีย
พาณิภัคได้รับการคัดเลือกจากสมาคมกีฬาเทควันโดแห่งประเทศไทย เข้าร่วมการแข่งขันกีฬาโอลิมปิกฤดูร้อน ครั้งที่ 31 รุ่นไม่เกิน 49 กก.หญิง ณ นครรีโอเดอจาเนโร  รัฐรีโอเดจาเนโร สหพันธ์สาธารณรัฐบราซิล ร่วมกับนักกีฬาเทควันโดทีมชาติไทย จำนวน 2 คน ประกอบด้วย พรรณนภา หาญสุจินต์ รุ่นไม่เกิน 57 กก.หญิง เทวินทร์ หาญปราบ รุ่นไม่เกิน 58 กก.ชาย และสามารถคว้าเหรียญทองแดง รุ่นไม่เกิน 49 กก.หญิง มาครองได้สำเร็จ เป็นนักกีฬาเทควันโดหญิงคนที่ 4 ของไทย ที่คว้าเหรียญรางวัลในการแข่งขันกีฬาโอลิมปิกฤดูร้อน
นักกีฬาเทควันโดรุ่นประชาชน > พ.ศ. 2560

ในปี 2560 พาณิภัคเข้าร่วมการแข่งขันเทควันโด รายการ "US Open Taekwondo Championships 2017" คว้าเหรียญทอง รุ่นไม่เกิน 53 กก.หญิง ที่เมืองลาสเวกัส รัฐเนวาดา สหรัฐอเมริกา รอบชิงชนะเลิศเป็นฝ่ายชนะคะแนนนักกีฬาจากเซอร์เบีย 24-7 การแข่งขันครั้งนี้พาณิภัคได้รับเหรียญรางวัลร่วมกับ นภาพร จรณวัต เหรียญทอง รุ่นไม่เกิน 49 กก.หญิง และ เทวินทร์ หาญปราบ เหรียญเงิน รุ่นไม่เกิน 58 กก.ชาย
นักกีฬาเทควันโดรุ่นประชาชน > พ.ศ. 2567

ในการแข่งขันเทควันโด รุ่น 49 กิโลกรัม ในการแข่งขันกีฬาโอลิมปิกฤดูร้อน ครั้งที่ 33 ที่ เลอกร็องปาแลเดช็องเซลีเซ กรุงปารีส ประเทศฝรั่งเศส พาณิภัคแชมป์เก่าได้เริ่มแข่งขันในรอบที่สอง จากนั้นเธอชนะคู่แข่งจากโมร็อกโก, ซาอุดิอาระเบีย และโครเอเชียตามลำดับ ก่อนพบกับ "ฉิง กั๋ว" จากประเทศจีน ที่เธอชนะมาก่อนในรอบชิงชนะเลิศในการแข่งขันกีฬาเอเชียนเกมส์ ครั้งที่ 19 ณ นครหางโจว โดยในครั้งนี้พาณิภัคเอาชนะคู่แข่งดังกล่าว 2-1 ยก  (6-3, 2-3, 6–2) ทำให้เธอเป็นนักกีฬาทีมชาติไทยคนแรกที่สามารถคว้าเหรียญทองในการแข่งขันกีฬาโอลิมปิกฤดูร้อนเป็นสมัยที่สองติดต่อกัน หลังจบการแข่งขันพาณิภัคได้เข้าสวมกอดกับ ชัชชัย เช หัวหน้าผู้ฝึกสอนเทควันโดทีมชาติไทย ซึ่งเป็นโอลิมปิกครั้งแรกหลังเขาได้รับการแปลงสัญชาติจากเกาหลีใต้เป็นไทยเมื่อสองปีก่อนหน้านั้น ทั้งนี้ ก่อนการแข่งขันพาณิภัคกล่าวว่าโอลิมปิกฤดูร้อนนี้จะเป็นครั้งสุดท้ายของเธอ
ชีวิตส่วนตัว

พาณิภัคปัจจุบันคบหาดูใจกับจูเนียร์ รามณรงค์ เสวกวิหารี นักเทควันโดรุ่นพี่ ดีกรีอดีตทีมชาติไทยเป็นเวลาถึง 9 ปี
รางวัลที่ได้รับ

นักกีฬาเยาวชนสมัครเล่นหญิงรองดีเด่น "วันกีฬาแห่งชาติ" ประจำปี 2557
นักกีฬาเยาวชนสมัครเล่นหญิงดีเด่น "วันกีฬาแห่งชาติ" ประจำปี 2558
MasTKD AWARDS 2015 - Best Female Athlete
Singha Sports Hall of Fame "นักกีฬาหัวใจสิงห์" ประจำปี 2559
นักกีฬาสมัครเล่นยอดเยี่ยมหญิง "สยามกีฬา อวอร์ดส" ครั้งที่ 10
นักกีฬาเยาวชนหญิงยอดเยี่ยม "วันนักกีฬายอดเยี่ยม" ประจำปี 2558
เยาวชนต้นแบบ อนุรักษ์ศิลปวัฒนธรรมไทย (ด้านกีฬา)
นักกีฬาเยาวชนสมัครเล่นหญิงดีเด่น "วันกีฬาแห่งชาติ" ประจำปี 2559
รองชนะเลิศนักกีฬาสมัครเล่นยอดเยี่ยมหญิง "สยามกีฬา อวอร์ดส" ครั้งที่ 11
MThai Top Talk-About 2018 รางวัล Top Talk-About Sportsperson (นักกีฬาที่ถูกกล่าวถึงมากที่สุด)
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
สมชาย วิษณุวงศ์

| พลเอกสมชาย วิษณุวงศ์ม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดกาญจนบุรี
ดำรงตำแหน่ง 6 กุมภาพันธ์ พ.ศ. 2548 – 20 มีนาคม พ.ศ. 2566
 
ข้อมูลส่วนบุคคล
เกิด: 8 กันยายน พ.ศ. 2488 (79 ปี) อำเภอไทรโยค จังหวัดกาญจนบุรี ประเทศไทย
พรรคการเมือง: ไทยรักไทย (2548–2550)   พลังประชาชน (2550–2551)   เพื่อไทย (2551–2561)   พลังประชารัฐ (2561–2566)   ภูมิใจไทย (2566–ปัจจุบัน)

พลเอก สมชาย วิษณุวงศ์ (เกิด 8 กันยายน พ.ศ. 2488) เป็นทหารและนักการเมืองชาวไทย อดีตสมาชิกสภาผู้แทนราษฎรจังหวัดกาญจนบุรี สังกัดพรรคพลังประชารัฐ ปัจจุบันสังกัดพรรคภูมิใจไทย
ประวัติ

สมชาย เกิดเมื่อวันที่ 8 กันยายน พ.ศ. 2488 สำเร็จการศึกษาจากโรงเรียนเตรียมทหาร รุ่นที่ 5 และโรงเรียนนายร้อยพระจุลจอมเกล้า
การทำงาน

สมชาย เริ่มรับราชการทหารที่ศูนย์สงครามพิเศษ ลพบุรี เคยเป็นนายทหารประจำตัว พลเอก ชัยสิทธิ์ ชินวัตร จนได้รับแต่งตั้งในตำแหน่งสูงสุดคือ ที่ปรึกษาพิเศษสถาบันวิชาการป้องกันประเทศ กองบัญชาการกองทัพไทย และก่อนเกษียณจากราชการในปี 2548 เพื่อลงสมัครรับเลือกตั้งสมาชิกสภาผู้แทนราษฎรจังหวัดกาญจนบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย และได้รับเลือกตั้งเป็นสมัยแรก ต่อมาได้รับเลือกตั้งต่อเนื่องในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน และย้ายไปอยู่พรรคเพื่อไทย ภายหลังการยุบพรรคพลังประชาชน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็น สส.สมัยที่ 3 ในนามพรรคเพื่อไทย ต่อมาย้ายไปสังกัดพรรคพลังประชารัฐ และได้รับเลือกตั้งเป็น สส.ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
สมชาย ได้รับแต่งตั้งเป็นประธานคณะกรรมาธิการความมั่นคงแห่งรัฐ ในสภาผู้แทนราษฎรไทย ชุดที่ 24 และประธานคณะกรรมาธิการการทหารในสภาผู้แทนราษฎรไทย ชุดที่ 25 และเป็นประธานคณะกรรมาธิการวิสามัญพิจารณาศึกษาหาแนวทางการแก้ไขปัญหาเกี่ยวกับการใช้กัญชา กัญชง และกระท่อมอย่างเป็นระบบ
นอกจากนั้น สมชาย ยังเป็นอดีตประธานกรรมการบริษัททีไอจีเอ จำกัด (TIGA Co., Ltd.) หรือเรียกโดยย่อว่า ไทก้า เป็นบริษัทตัวแทนลิขสิทธิ์ในประเทศไทย
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
วาสนา บุญภูพันธ์ตันติ

| วาสนา บุญภูพันธ์ตันติ |
| --- | --- |

ข้อมูลส่วนบุคคล
เกิด: 11 กรกฎาคม พ.ศ. 2474 อำเภอคลองท่อม จังหวัดกระบี่ ประเทศสยาม
เสียชีวิต: 16 พฤศจิกายน พ.ศ. 2563 (89 ปี) เขตบางเขน กรุงเทพมหานคร
คู่สมรส: พาณี บุญภูพันธ์ตันติ

วาสนา บุญภูพันธ์ตันติ (11 กรกฎาคม พ.ศ. 2474 – 16 พฤศจิกายน พ.ศ. 2563) อดีตสมาชิกสภาผู้แทนราษฎรจังหวัดกระบี่ 3 สมัย
ประวัติ

วาสนา เกิดเมื่อวันที่ 11 กรกฎาคม พ.ศ. 2474 สำเร็จการศึกษา ชั้นเตรียมอุดมศึกษา จาก โรงเรียนพระนครวิทยาลัย  ด้านครอบครัวสมรสกับนางพาณี บุญภูพันธ์ตันติ มีบุตร-ธิดา 3 คน คือ ไชยธัช บุญภูพันธ์ตันติ, กนกวรรณ บุญภูพันธ์ตันติ และวลัยลักษณ์ บุญภูพันธ์ตันติ
หลังจากวางมือทางการเมือง วาสนา ใช้ชีวิตด้วยการประกอบอาชีพเกษตรกรอย่างสงบเรียบง่าย ณ จังหวัดเพชรบูรณ์  ก่อนที่จะถึงแก่อนิจกรรมด้วยโรคหลอดเลือดสมองแตก เมื่อวันที่ 16 พฤศจิกายน พ.ศ. 2563 สิริอายุรวม 89 ปี มีพิธีพระราชทานเพลิงศพเมื่อวันที่ 22 พฤศจิกายน พ.ศ. 2563 ณ วัดพระศรีมหาธาตุวรมหาวิหาร
งานการเมือง

วาสนา เคยรับราชการ ในตำแหน่งนายตรวจศุลกากร ประจำกรมศุลกากร ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2522 สังกัดพรรคกิจสังคม และได้รับเลือกติดต่อกันจนถึง พ.ศ. 2529 รวม 3 สมัย
งานการเมือง > สมาชิกสภาผู้แทนราษฎร

วาสนา บุญภูพันธ์ตันติ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดกระบี่ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดกระบี่ สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดกระบี่ สังกัดพรรคกิจประชาคม
เครื่องราชอิสริยาภรณ์

พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
สุชีน เอ่งฉ้วน

| สุชีน เอ่งฉ้วนป> ม., ท.ช. |
| --- | --- |

สมาชิกสภาผู้แทนราษฎรจังหวัดกระบี่
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556   (2 ปี 159 วัน)
ถัดไป: สฤษฏ์พงษ์ เกี่ยวข้อง
 
ข้อมูลส่วนบุคคล
เกิด: 25 พฤษภาคม พ.ศ. 2521 (46 ปี) อำเภอเมืองกระบี่ จังหวัดกระบี่ ประเทศไทย
พรรคการเมือง: ประชาธิปัตย์ (2554–2565) รวมไทยสร้างชาติ (2565–ปัจจุบัน)

สุชีน เอ่งฉ้วน (เกิด 25 พฤษภาคม พ.ศ. 2521) อดีตสมาชิกสภาผู้แทนราษฎรจังหวัดกระบี่ 1 สมัย และเป็นบุตรชายอาคม เอ่งฉ้วน อดีตรัฐมนตรีและแกนนำพรรคประชาธิปัตย์ ปัจจุบันสังกัดพรรครวมไทยสร้างชาติ
ประวัติ

สุชีน เกิดเมื่อวันที่ 25 พฤษภาคม พ.ศ. 2521 เป็นบุตรนายอาคม เอ่งฉ้วน และนางปราณี เอ่งฉ้วน (สกุลเดิม: อังคเสถียร)
สำเร็จการศึกษาชั้นมัธยมศึกษาจากโรงเรียนสวนกุหลาบวิทยาลัย ระดับปริญญาตรี บริหารธุรกิจ จากมหาวิทยาลัยหอการค้าไทย และปริญญาโท สาขาการจัดการ จากมหาวิทยาลัยราชภัฏสุราษฎร์ธานี
งานการเมือง

สุชีน ประกอบธุรกิจเคเบิลทีวีในจังหวัดกระบี่ และเป็นประธานสาขาพรรคประชาธิปัตย์ จังหวัดกระบี่ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้รับเลือกตั้งเป็นสมาชิกสภาผู้แทนราษฎรจังหวัดกระบี่ เขต 2
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลงสมัครรับเลือกตั้งในสังกัดพรรคประชาธิปัตย์ แต่ไม่ได้รับการเลือกตั้ง ต่อมาในปี 2565 เขาย้ายไปร่วมงานกับพรรครวมไทยสร้างชาติ
งานการเมือง > สมาชิกสภาผู้แทนราษฎร

สุชีน เอ่งฉ้วน ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกระบี่ สังกัดพรรคประชาธิปัตย์
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
อัฏฐพล โพธิพิพิธ

| อัฏฐพล โพธิพิพิธม> ป.ช., ม.ว.ม..ข้อมูลส่วนบุคคล |
| --- | --- |
เกิด: สุเมธ โพธิพิพิธ 14 กรกฎาคม พ.ศ. 2509 (58 ปี)
พรรคการเมือง: ภูมิใจไทย

อัฏฐพล โพธิพิพิธ (เกิด 14 กรกฎาคม พ.ศ. 2509) อดีตสมาชิกสภาผู้แทนราษฎรจังหวัดกาญจนบุรี 2 สมัย และอดีตสมาชิกสภาเทศบาลตำบลท่าเรือพระแท่น
ประวัติ

อัฏฐพล เกิดเมื่อวันที่ 14 กรกฎาคม พ.ศ. 2509 เป็นบุตรนายประชา นางทวี โพธิพิพิธ และเป็นพี่ชายธรรมวิชญ์ โพธิพิพิธ
สำเร็จการศึกษาระดับปริญญาตรี ศิลปศาสตรบัณฑิต สาขาวิชารัฐศาสตร์ จากมหาวิทยาลัยเชียงใหม่ และระดับปริญญาโท Master of Business Administration (Business) จาก Northrop University ประเทศสหรัฐอเมริกา
งานการเมือง

อัฏฐพล เข้าสู่วงการการเมืองด้วยการเป็นสมาชิกสภาเทศบาลตำบลท่าเรือพระแท่น ใน พ.ศ. 2538 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคประชาธิปัตย์ และได้รับเลือกตั้งรวม 2 สมัย
งานการเมือง > สมาชิกสภาผู้แทนราษฎร

อัฏฐพล โพธิพิพิธ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกาญจนบุรี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกาญจนบุรี สังกัดพรรคพลังประชารัฐ
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
มะ โพธิ์งาม

| พลโทมะ โพธิ์งามม> ป.ช., ม.ว.ม..ข้อมูลส่วนบุคคล |
| --- | --- |
เกิด: 5 มีนาคม พ.ศ. 2492 (75 ปี)
พรรคการเมือง: เพื่อไทย

พลโท มะ โพธิ์งาม (เกิด
5 มีนาคม พ.ศ. 2492) อดีตสมาชิกสภาผู้แทนราษฎรจังหวัดกาญจนบุรี 2 สมัย และอดีตรองหัวหน้าพรรคเพื่อไทย
ประวัติ

พลโท มะ หรือ เสธ.มะ เกิดเมื่อวันที่ 5 มีนาคม พ.ศ. 2492 สำเร็จการศึกษาจากโรงเรียนเตรียมทหาร รุ่นเดียวกับทักษิณ ชินวัตร (เตรียมทหาร 10) โรงเรียนนายร้อยพระจุลจอมเกล้า และศิลปศาสตรมหาบัณฑิต จากมหาวิทยาลัยรามคำแหง
การทำงาน

มะ ลงสมัครรับเลือกตั้งสมาชิกสภาผู้แทนราษฎรจังหวัดกาญจนบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขตเลือกตั้งที่ 5 และได้รับเลือกตั้งเป็น สส.สมัยแรก
ต่อมาในปี 2550 ได้ลงสมัครรับเลือกตั้งสมาชิกสภาผู้แทนราษฎรจังหวัดกาญจนบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขตเลือกตั้งที่ 1 ในสังกัดพรรคพลังประชาชน ร่วมกับพลเอก สมชาย วิษณุวงศ์ และ พินิจ จันทร์สมบูรณ์ แต่ได้รับเลือกตั้งเพียง 2 คน คือ มะ และ สมชาย
มะ ได้รับเลือกเป็นรองหัวหน้าพรรคเพื่อไทย
ในเดือนมีนาคม 2555 มะ ได้ลงสมัครรับเลือกตั้งนายกองค์การบริหารส่วนจังหวัดกาญจนบุรี ในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 โดยมีพรรคเพื่อไทยให้การสนับสนุน แข่งขันกับ รังสรรค์ รัศมีฤกษ์เศรษฐ์ อดีตนายกองค์การบริหารส่วนจังหวัด (พ.ศ. 2551) สามีนางศรีสมร รัศมีฤกษ์เศรษฐ์ สมาชิกสภาผู้แทนราษฎร พรรคประชาธิปัตย์ ได้รับการสนับสนุนจากพรรคประชาธิปัตย์อย่างเป็นทางการ และมีอภิสิทธิ์ เวชชาชีวะ หัวหน้าพรรค ลงพื้นที่ช่วยหาเสียง แต่ในการเลือกตั้งผลปรากฏว่านายรังสรรค์ เป็นฝ่ายชนะการเลือกตั้ง หลังจากนั้นเขาได้รับแต่งตั้งเป็นผู้ช่วยรัฐมนตรีประจำกระทรวงคมนาคม ในรัฐบาลนางสาวยิ่งลักษณ์ ชินวัตร
มะ เป็นหนึ่งในบุคคลที่คณะรักษาความสงบแห่งชาติ (คสช.) เรียกให้มารายงานตัวหลังการรัฐประหารในประเทศไทย พ.ศ. 2557
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2519 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2525 –  เหรียญราชการชายแดน (ช.ด.)
พ.ศ. 2531 –  เหรียญจักรมาลา (ร.จ.ม.)
พิเชษฐ พันธุ์วิชาติกุล

| พิเชษฐ พันธุ์วิชาติกุลม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงการคลัง
ดำรงตำแหน่ง 14 พฤศจิกายน พ.ศ. 2540 – 6 มกราคม พ.ศ. 2544
นายกรัฐมนตรี: ชวน หลีกภัย
รัฐมนตรีว่าการ: ธารินทร์ นิมมานเหมินท์
 
ข้อมูลส่วนบุคคล
เกิด: 5 กุมภาพันธ์ พ.ศ. 2487 (81 ปี) จังหวัดสุราษฎร์ธานี ประเทศไทย
พรรคการเมือง: ประชาธิปัตย์ (2535–ปัจจุบัน)
คู่สมรส: ลลิดา พันธุ์วิชาติกุล

พิเชษฐ พันธุ์วิชาติกุล (เกิด 5 กุมภาพันธ์ พ.ศ. 2487) เป็นนักการเมืองชาวไทย อดีตรัฐมนตรีช่วยว่าการกระทรวงการคลัง อดีตกรรมการสภาที่ปรึกษาพรรคประชาธิปัตย์ อดีตประธานที่ปรึกษารัฐมนตรีช่วยว่าการกระทรวงศึกษาธิการ (คุณหญิง กัลยา โสภณพนิช) อดีตสมาชิกสภาผู้แทนราษฎรจังหวัดกระบี่ สังกัดพรรคประชาธิปัตย์
ประวัติ

พิเชษฐ เกิดเมื่อวันที่ 5 กุมภาพันธ์ พ.ศ. 2487 ที่บ้านริมแม่น้ำตาปี อำเภอพุนพิน จังหวัดสุราษฎร์ธานี โดยอยู่ใกล้กับบ้านสุเทพ เทือกสุบรรณ เป็นบุตรนายจรุง นางวันเพ็ญ พันธุ์วิชาติกุล ด้านครอบครัว สมรสกับนางลลิดา พันธุ์วิชาติกุล (นามสกุลเดิม: เอกาพันธุ์) มีบุตรหญิง–ชาย ทั้งหมด 3 คน คือ พิมพ์รพี พันธุ์วิชาติกุล, พิมพ์รำไพ พันธุ์วิชาติกุล และปาฏิหาริย์ พันธุ์วิชาติกุล
สำเร็จการศึกษามัธยมศึกษาตอนต้นจากโรงเรียนวิเชียรมาตุมัธยมปลาย จากโรงเรียนอำนวยศิลป์ พระนคร และระดับปริญญาตรี คณะนิติศาสตร์ จากมหาวิทยาลัยธรรมศาสตร์
การทำงาน

พิเชษฐ ประกอบวิชาชีพทนายความมาอย่างยาวนาน ถือเป็นผู้เชี่ยวชาญด้านกฎหมาย และยังประกอบธุรกิจหลายด้านในพื้นที่ภาคใต้ โดยมีบทบาทสำคัญในสภาหอการค้า ทำให้มีความเชี่ยวชาญในด้านธุรกิจการค้า เข้าสู่วงการเมืองโดยลงสมัครสมาชิกสภาผู้แทนราษฎรครั้งแรกที่จังหวัดกระบี่ เมื่อปี พ.ศ. 2535 และชนะเลือกตั้งมาโดยตลอดทุกครั้งที่ลงสมัคร เคยดำรงตำแหน่ง ผู้ช่วยเลขานุการรัฐมนตรีว่าการกระทรวงการคลัง และเลขานุการรัฐมนตรีว่าการกระทรวงอุตสาหกรรม นอกจากนี้ยังเคยดำรงตำแหน่ง ประธานกรรมาธิการการคลัง การธนาคารและสถาบันการเงิน สภาผู้แทนราษฎร
พิเชษฐ พันธุ์วิชาติกุล ได้รับแต่งตั้งเป็นรัฐมนตรีช่วยว่าการกระทรวงการคลัง ในรัฐบาลที่มีนายชวน หลีกภัย เป็นนายกรัฐมนตรีครั้งที่ 2 และเป็นหนึ่งในแกนนำทีมเศรษฐกิจของพรรคประชาธิปัตย์ในเวลาต่อมา
นอกจากทำงานการเมืองกับพรรคประชาธิปัตย์ นายพิเชษฐ ยังเป็นคอลัมนิสต์ประจำ ให้กับ หนังสือพิมพ์แนวหน้า มีผลงานตีพิมพ์เผยแพร่ต่อสาธารณะในชื่อของตัวเอง โดยสม่ำเสมออีกด้วย และยังมีธุรกิจส่วนตัวมากมาย เช่น โรงแรม หรือรีสอร์ต ในจังหวัดกระบี่
ในเดือนกุมภาพันธ์ พ.ศ. 2551 พรรคประชาธิปัตย์ได้จัดตั้ง คณะรัฐมนตรีเงา (ครม.เงา) ขึ้นมาเป็นครั้งแรก พิเชษฐ์ พันธุ์วิชาติกุล ได้รับเลือกจาก ที่ประชุมพรรคประชาธิปัตย์ ให้ทำหน้าที่ รองนายกรัฐมนตรีเงา ดูแลตรวจสอบ กระทรวงการคลัง สำนักงบประมาณ และ กระทรวงการท่องเที่ยวและกีฬา ระหว่างการอภิปรายผลการศึกษาของคณะกรรมาธิการวิสามัญพิจารณาศึกษาแนวทางการสร้างความปรองดองแห่งชาติ ที่มี พลเอก สนธิ บุญยรัตกลิน เป็นประธานคณะกรรมาธิการวิสามัญในปลายเดือนมีนาคม พ.ศ. 2555 อยู่นั้น พิเชษฐได้ใช้คำพูดในการอภิปรายที่ไม่เหมาะสมหลายครั้ง เช่น "ไอ้สัตว์นรก", "ก็พวกมึงเผา" เป็นต้น ซึ่งทำให้เกิดการประท้วงไปมาระหว่างฝ่ายค้านและรัฐบาลอยู่นาน โดยมี จ่าสิบตำรวจ ประสิทธิ์ ไชยศีรษะ ลุกขึ้นประท้วงแล้วกล่าวหาว่า "ไม่เต็มบาท ไอ้แก่ตัณหากลับ" โดยมีกระแสวิพากษ์วิจารณ์ในหมู่ ส.ส.อาวุโสของพรรคประชาธิปัตย์เป็นวงกว้างถึงการไม่เหมาะสม
เมื่อวันที่ 5 กุมภาพันธ์ พ.ศ. 2557 ภายหลังการประชุมใหญ่เลือกกรรมการบริหารพรรคประชาธิปัตย์ เขต 3 จังหวัดกระบี่ พิเชษฐได้เขียนข้อความผ่านทางเฟซบุ๊กส่วนตัวว่าได้ตัดสินใจประกาศยุติบทบาททางการเมือง เนื่องจากปัญหาสุขภาพ   และต่อมาในวันคล้ายวันเกิดครบรอบ 72 ปี ได้มีการจัดงานเลี้ยงฉลองวันเกิดที่โรงแรมกระบี่เมอร์ริไทม์ จังหวัดกระบี่ อย่างคึกคัก ซึ่งพิเชษฐก็ได้ประกาศย้ำอีกครั้งว่ายุติบทบาททางการเมืองทั้งหมด และจะผลักดันบุตรสาวของตน คือ พิมพ์รพี พันธุ์วิชาติกุล ให้สืบสานต่อ
การทำงาน > ประวัติการลงสมัครรับเลือกตั้ง ส.ส.

การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
เครื่องราชอิสริยาภรณ์

พ.ศ. 2542 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2536 –  เหรียญราชการชายแดน (ช.ด.)
บีจีซี เมืองไทยประกันภัย คัพ 2567–68

| --- | --- |
ไทยลีก 3 คัพ
ประเทศ: ประเทศไทย
วันที่แข่งขัน: 30 พฤศจิกายน 2567 – TBD
ชนะเลิศฤดูกาลที่แล้ว: พัทลุง
← 2566–67 2568–69 → 
บีจีซี เมืองไทยประกันภัย คัพ 2567–68 เป็นการแข่งขันฟุตบอลไทยลีก 3 คัพ ฤดูกาลที่ 2 ซึ่งเป็นการแข่งขันฟุตบอลถ้วยเฉพาะสโมสรในไทยลีก 3 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ และบริษัท ไทยลีก จำกัด ร่วมกับผู้สนับสนุนหลักได้แก่ บริษัท บีจี คอนเทนเนอร์ กล๊าส จํากัด (มหาชน) และ บริษัท เมืองไทยประกันภัย จํากัด (มหาชน)
ปฏิทินการแข่งขัน

| การแข่งขัน | รอบ | วันที่แข่งขัน | จำนวนนัด | จำนวนสโมสร | จำนวนสโมสรใหม่ที่เข้าสู่รอบนี้ |
| --- | --- | --- | --- | --- | --- |
| รอบลีก | นัดที่ 1 | 30 พฤศจิกายน–1 และ 25 ธันวาคม 2567 | 25 | 55 → 16 | 55 จากไทยลีก 3 ฤดูกาล 2567–68 |
| รอบลีก | นัดที่ 2 | 7–8 และ 11 ธันวาคม 2567 | 25 | 55 → 16 | 55 จากไทยลีก 3 ฤดูกาล 2567–68 |
| รอบลีก | นัดที่ 3 | 14–16 ธันวาคม 2567 | 25 | 55 → 16 | 55 จากไทยลีก 3 ฤดูกาล 2567–68 |
| รอบลีก | นัดที่ 4 | 18–22 ธันวาคม 2567 | 25 | 55 → 16 | 55 จากไทยลีก 3 ฤดูกาล 2567–68 |
| รอบแพ้คัดออก | รอบ 16 ทีมสุดท้าย | 4–5 มกราคม 2568 | 8 | 16 → 8 |  |
| รอบแพ้คัดออก | รอบก่อนรองชนะเลิศ | 11–12 มกราคม 2568 | 4 | 8 → 4 |  |
| รอบแพ้คัดออก | รอบรองชนะเลิศ | 12 กุมภาพันธ์ 2568 (นัดแรก) 5 มีนาคม 2568 (นัดที่สอง) | 4 | 4 → 2 |  |
| รอบแพ้คัดออก | รอบชิงชนะเลิศ | TBD | 1 | 2 → ชนะเลิศ |  |

| ทั้งหมด | ทั้งหมด | ทั้งหมด | ทั้งหมด | ทั้งหมด | 55 สโมสร |
รอบการแข่งขัน > รอบลีก

ในรอบลีก สโมสรที่เข้าร่วม 55 สโมสร จะถูกแบ่งออกเป็น 6 โซน ตามพื้นที่ภูมิภาคของไทยลีก 3 ฤดูกาล 2567–68 ซึ่งแตกต่างจากระบบพบกันหมดแบบเดิม โดยแต่ละสโมสรจะลงเล่น 4 นัด (2 นัดในบ้าน และ 2 นัดนอกบ้าน) กับคู่แข่งที่สุ่มจับฉลากโดยระบบคอมพิวเตอร์ภายในภูมิภาคของตน ตารางคะแนนจะแยกตามภูมิภาค เมื่อสิ้นสุดรอบลีก สโมสร 2 อันดับแรกของแต่ละภูมิภาคจะผ่านเข้ารอบแพ้คัดออกโดยอัตโนมัติ นอกจากนี้ สโมสรอันดับที่ 3 จากทั้ง 6 ภูมิภาคจะได้รับการจัดอันดับโดยเปรียบเทียบกันเอง โดย 4 สโมสรที่มีผลงานดีที่สุดจะได้รับสิทธิ์เข้ารอบแพ้คัดออกที่เหลือ
รอบการแข่งขัน > รอบแพ้คัดออก

รอบแพ้คัดออกประกอบด้วย 16 สโมสร ได้แก่ 12 สโมสรที่ผ่านเข้ารอบโดยอัตโนมัติจากรอบลีก และ 4 สโมสรอันดับสามที่ดีที่สุดจากโซนบน และโซนล่าง รอบนี้ใช้รูปแบบการแข่งขันแบบแพ้คัดออก เริ่มตั้งแต่รอบ 16 ทีมสุดท้าย ตามด้วยรอบก่อนรองชนะเลิศ รอบรองชนะเลิศ และรอบชิงชนะเลิศ การแข่งขันทั้งหมดในรอบแพ้คัดออกจะเป็นการแข่งขันแบบนัดเดียวจบ ยกเว้นรอบรองชนะเลิศซึ่งจะแข่งขันแบบ 2 นัด ในกรณีที่ผลเสมอกันในรอบรองชนะเลิศ จะใช้กฎประตูทีมเยือน ตามด้วยการยิงจุดโทษหากจำเป็น ส่วนรอบชิงชนะเลิศจะแข่งขันแบบนัดเดียวจบเพื่อหาแชมป์
| สโมสร> โซนบน | เข้ารอบในฐานะ> โซนบน |
| --- | --- |
นอร์ทเทิร์น นครแม่สอด ยูไนเต็ด: ชนะเลิศ โซนภาคเหนือ
อุดร ยูไนเต็ด: ชนะเลิศ โซนภาคตะวันออกเฉียงเหนือ
ราชนาวี: ชนะเลิศ โซนภาคตะวันออก
พิษณุโลก: รองชนะเลิศ โซนภาคเหนือ
ขอนแก่น: รองชนะเลิศ โซนภาคตะวันออกเฉียงเหนือ
ปลวกแดง ยูไนเต็ด: รองชนะเลิศ โซนภาคตะวันออก
สายมิตร กบินทร์ ยูไนเต็ด: อันดับสามที่ดีที่สุด
เมืองเลย ยูไนเต็ด: อันดับที่ 2 อันดับสามที่ดีที่สุด
โซนล่าง
ธนบุรี ยูไนเต็ด: ชนะเลิศ โซนภาคตะวันตก
พัทลุง: ชนะเลิศ โซนภาคใต้
พราม แบงค็อก: ชนะเลิศ โซนภาคกลาง
สมุทรสาคร ซิตี้: รองชนะเลิศ โซนภาคตะวันตก
สงขลา: รองชนะเลิศ โซนภาคใต้
มหาวิทยาลัยเกษมบัณฑิต: รองชนะเลิศ โซนภาคกลาง
ลพบุรี ซิตี้: อันดับสามที่ดีที่สุด
ทัพหลวง ยูไนเต็ด: อันดับที่ 2 อันดับสามที่ดีที่สุด
รอบการแข่งขัน > รอบแพ้คัดออก > รอบก่อนรองชนะเลิศ

การจับสลากประกบคู่มีขึ้นในวันที่ 23 ธันวาคม 2567 สโมสรที่ผ่านเข้ารอบจากรอบ 16 ทีมสุดท้าย เข้าแข่งขันในรอบก่อนรองชนะเลิศ ประกอบด้วย 1 สโมสรจากโซนภาคเหนือ 1 สโมสรจากโซนภาคตะวันออกเฉียงเหนือ 2 สโมสรจากโซนภาคตะวันออก 1 สโมสรจากโซนภาคกลาง 2 สโมสรจากโซนภาคตะวันตก และ 1 สโมสรจากโซนภาคใต้ การแข่งขันในรอบก่อนรองชนะเลิศมีขึ้นในวันที่ 11–12 มกราคม 2568
| 0 | 1 | 2 | 3 | 4 |
| --- | --- | --- | --- | --- |
| 11 มกราคม 2568  | สมุทรสาคร ซิตี้ (ตต.) | 6–4 | ปลวกแดง ยูไนเต็ด (ตอ.) | สมุทรสาคร (เมืองสมุทรสาคร) |
| 17:00 น. | บูร์เนล อ็อกานา-ซตาซี  1' รัชพล นาวันโน  43' ฟีลีเป วาสกงเซลุส  48' ประสิทธิ์ พัฒนธนาวิสุทธิ์  58' ปฏิภาณ ปิ่นเสริมสูตรศรี  73' วรายุทธ กล่อมนาค  90' | รายงาน | อมรเดช กิตติพรประชา  24', 85' ธีรพงษ์ มาลัย  77' มุดดาซิร์ เจะเด็ง  86' | สนามกีฬา: สนามกีฬามหาวิทยาลัยการกีฬาแห่งชาติ วิทยาเขตสมุทรสาคร อำเภอเมืองสมุทรสาคร จังหวัดสมุทรสาคร ผู้ชมในสนาม: 542 คน ผู้ตัดสิน: สราวุธ สุขสาลี |
| 0 | 1 | 2 | 3 | 4 |
| --- | --- | --- | --- | --- |
| 11 มกราคม 2568  | พิษณุโลก (น.) | 2–1 | ลพบุรี ซิตี้ (ก.) | พิษณุโลก (เมืองพิษณุโลก) |
| 18:00 น. | วันชนะ รัตนะ  82', 90+1' | รายงาน | ชีอู  6' | สนามกีฬา: สนามกีฬาองค์การบริหารส่วนจังหวัดพิษณุโลก อำเภอเมืองพิษณุโลก จังหวัดพิษณุโลก ผู้ชมในสนาม: 1,765 คน ผู้ตัดสิน: จิรวัฒน์ ชมภูศรี |
| 0 | 1 | 2 | 3 | 4 |
| --- | --- | --- | --- | --- |
| 12 มกราคม 2568  | สายมิตร กบินทร์ ยูไนเต็ด (ตอ.) | 1–2 | ธนบุรี ยูไนเต็ด (ตต.) | ปราจีนบุรี (กบินทร์บุรี) |
| 15:00 น. | วรรณธนะ ไชสวรรณ  47' | รายงาน | สุระเดช กลั่นขำ  6' นราธิป เครือรัญญา  37' | สนามกีฬา: สนามกีฬาน้อมเกล้ามหาราช อำเภอกบินทร์บุรี จังหวัดปราจีนบุรี ผู้ชมในสนาม: 237 คน ผู้ตัดสิน: นิรุตติ์ แผนจันทึก |
| 0 | 1 | 2 | 3 | 4 |
| --- | --- | --- | --- | --- |
| 12 มกราคม 2568  | สงขลา (ต.) | 2–1 (ต่อเวลาพิเศษ) | ขอนแก่น (ตอ.น.) | สงขลา (เมืองสงขลา) |
| 18:00 น. | สุกรี อีแต  102', 114' | รายงาน | ฌูเวา กีมาไรส์  108' | สนามกีฬา: สนามกีฬาติณสูลานนท์ อำเภอเมืองสงขลา จังหวัดสงขลา ผู้ชมในสนาม: 354 คน ผู้ตัดสิน: มะยูรา เดร์ |